Document ID: 32012D0111

KOMISJONI RAKENDUSOTSUS,
10. veebruar 2012,
millega muudetakse otsust 2007/453/EÜ Taani ja Panama BSE staatuse osas
(teatavaks tehtud numbri K(2012) 678 all)
(EMPs kohaldatav tekst)
(2012/111/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 22. mai 2001. aasta määrust (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad, (1) eriti selle artikli 5 lõike 2 kolmandat lõiku,
ning arvestades järgmist:
(1)
Määrusega (EÜ) nr 999/2001 on kehtestatud loomade transmissiivsete spongioossete entsefalopaatiate (TSEde) vältimise, kontrolli ja likvideerimise eeskirjad. Seepärast tuleb määruse (EÜ) nr 999/2001 artikli 5 lõike 1 ja II lisa kohaselt määrata liikmesriikide, kolmandate riikide või nende piirkondade (edaspidi „riigid või piirkonnad”) veiste spongioosse entsefalopaatia staatus (BSE staatus), liigitades need riigid või piirkonnad BSE ohu alusel ühte kolmest kategooriast, nimelt ebaolulise BSE ohuga, kontrollitud BSE ohuga ning määramata BSE ohuga riigid ja piirkonnad.
(2)
Komisjoni 29. juuni 2007. aasta otsuse 2007/453/EÜ (millega määratakse BSE ohu alusel liikmesriikide, kolmandate riikide või nende piirkondade BSE staatus) (2) lisas on riigid või piirkonnad jagatud vastavalt nende BSE staatusele.
(3)
Maailma Loomatervishoiu Organisatsioonil (OIE) on määrav roll riikide ja piirkondade liigitamisel BSE staatuse alusel ning ta kasutab samaväärseid kriteeriumeid nendega, mis on kehtestatud määruse (EÜ) nr 999/2001 II lisas. Otsuse 2007/453/EÜ lisas esitatud loetelu puhul on võetud arvesse resolutsiooni nr 18 (OIE liikmesriikide ohustaatuse tunnustamine seoses veiste spongioosse entsefalopaatiaga), mille OIE võttis vastu 2010. aasta mais seoses liikmesriikide ja kolmandate riikide BSE staatusega (3).
(4)
OIE võttis 2011. aasta mais vastu resolutsiooni nr 17, mis käsitleb OIE liikmesriikide staatuse tunnustamist seoses veiste spongioosse entsefalopaatia ohuga. Selle resolutsiooniga tõdeti, et Taani ja Panama on ebaolulise BSE ohuga riigid. Seega tuleks direktiivi 2007/453/EÜ lisas esitatud loetelu muuta, et viia see kõnealuste riikide osas resolutsiooniga vastavusse (4).
(5)
Seega tuleks otsust 2007/453/EÜ vastavalt muuta.
(6)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2007/453/EÜ lisa asendatakse käesoleva otsuse lisaga.
Artikkel 2
Käesolev otsus on adresseeritud liikmesriikidele.
Brüssel, 10. veebruar 2012

Labels: 0
18
6